Bybelskool » Wat is die wet soos God dit in die Tien Gebooie vasgestel het? – Psalm 119:121-128
121Ek het reg en geregtigheid gedoen: gee my nie oor aan my verdrukkers nie. 122Wees borg vir u kneg ten goede; laat vermeteles my nie verdruk nie. 123My oë smag na u heil en na die belofte van u geregtigheid. 124Handel met u kneg na u goedertierenheid, en leer my u insettinge. 125Ek is u kneg; maak my verstandig, dat ek u getuienisse kan ken. 126Dit is tyd vir die Hereom te handel: hulle het u wet verbreek. 127Daarom het ek u gebooie lief, meer as goud, ja, as baie fyn goud. 128Daarom hou ek al die bevele aangaande alles vir reg; elke leuenpad haat ek. (Ps 119:121-128)
1. Hoe belangrik is dit om die wet en die waarheid daarvan na te volg ten spyte van teenstand en leuens?
2. Dink aan mense wat hulle lewe daaraan gewy het. Dank die Here vir hulle. Verbind jou daaraan om die Here in alles te gehoorsaam.
3. Lees die verse later vandag weer om jou te herinner aan jou belofte van gehoorsaamheid ten spyte van.
4. Jy kan later vanaand die gedeelte weer lees in die konteks van Psalm 119 sowel as my bydrae daaroor: Die hele Psalm 119 en Psalm 119:121-128 – AJIN – Insig lê anderkant die pyn van gehoorsaamheid.
Dec 2, 2019 | #
Hi Este – ek lees juis die teks "letterlik", en verwag dat mense dit nie simbolies sal interpreteer nie. Jeremia skryf vir die Jode in die 6de eeu vC. Hy wil keer dat hulle afgode in hulle huise toelaat. Die Jode het nie Kersbome gehad daardie tyd nie. Dit kan dus op geen manier met Kersfees verbind word nie.
Baie dankie vir hierdie boodskap. Ekt nooit gedink aan kersfees as n afgod funksie nie maar was. nuuskierig om jou artikel te lees. Ek dink wel jou artikel het my die teenoorgestelde laat besef as wat jy wou voorgee in die artikel. Ekt Jeremia gaan lees, en dis n kersboom… presies… waarteen hy ons waarsku. Hy praat selfs van afgode geklee in rooi wolstof. Jou redenasie is ons moet dit nie so letterlik opvat nie maar dis letterlik in die Bybel geskryf. Waarom kies ons wat ons moet glo in die Bybel en wat nie. Eks jammer maar my kersboom word Vanaand afgeslaan. Baie dankie dat jy my gehelp het xxx
Dec 1, 2019 | #
Geboortes was vreugdevolle gebeure in antieke tye (Gen 4:1,25; 21:1-7; 29:31-35; Rut 4:14 ens), soos dit vandag ook is. So was daar ook vreugde by Johannes die Doper (Luk 1:57-66) se geboorte, sowel as by die Here Jesus se geboorte, soos ons uit die verhaal van die herders kan aflei (Luk 2:1-20).
Daarom is geboortedae, dws verjaarsdae, gevier in die Ou Nabye Ooste, soos ons uit Persiese en Egiptiese bronne verneem. Dit geld ook die Jode. Ons lees drie keer eksplisiet van die viering van verjaarsdae in die Bybel: Job se kinders (Job 1:4,13,18), Farao (Gen 40:20), en Herodes (Matt 14:6).
Veral konings se verjaarsdae is gevier, so dit was 'n logiese ontwikkeling om die geboorte van die Here Jesus te vier, omdat Hy die Koning van die konings is.
Ons het nie 'n Bybelse opdrag om Jesus se verjaarsdag te vier nie. En die wyse waarop Kersfees baie keer gekommersialiseer word is irriterend oppervlakkig. Maar waar die behoefte bestaan om Jesus se koms na die wêreld te vier, kan dit as 'n belangrike herinnering van die betekenis van sy koms dien.
Niemand word gedwing om Kersfees te vier nie. Ons kan egter ook niemand verbied om dit te vier nie. Solank dit tot eer van die Here gedoen word (Rom 14:5-6).
Waar in die Bybel staan dit dat ons Jesus se verjaarsdag moet vier? Inteendeel is daar niemand behalwe Job se kinders wat daar van gelees kan word oor verjjaarsdag waarna hul ook gesterf het.
Moet ons doen wat die Bybel vir ons sê of kan ons self ook besluit wat ons moet doen. Kersfees is ñ wêreldse ding. En ons moet nie gelykvormig word aan die wêreld nie. Ek stap in winkels hoor mense praat. Ek sal nooit my Jesus daaraan kan koppel nie. Nee wat ek volg maar wat in die Woord geskryf staan.
Nov 29, 2019 | #
Baie dankie Chris. Waardeer
Hi Pieter, jy kan lees wat ek oor Matteus en Daniël geskrywe het by hierdie skakel: https://bybelskool.com/matteus-243-51-jesus-motiveer-sy-dissipels-tot-waaksaamheid-en-gereedheid-betroubaarheid-en-verstandigheid/
Nov 28, 2019 | #
Kan jy my help met die waarvan Jesus in Matteus 24 vers 35 praat
"Die tyd kom wanneer julle die afskuwelike voorwerp wat verontreiniging veroorsaak en waarvan die profeet Daniel gepraat het in die tempel sal sien staan dan moet julle heuwels toe vlug"
Daniel 9 vanaf vers 26 vertel Daniel "Na die tydperk van 62 eenhede van sewes sal die gesalfde leier doodgemaak word. Die stad en tempel sal vernietig word wanneer 'n koning en sy leer daar kom. Sy einde sal met oorstromings kom. (27) Hy sal met baie 'n ooreenkoms sluit vir 'n tydperk van een eenheid van sewe. Vir 'n halwe eenheid sal hy die praktyk van die offer ophef. Hy sal 'n veragtelikke ding oprig wat die tempel verontreinig totdat die tyd aanbreek dat dit wat oor hom bepaal is oor hom sal losbars.